CELEX: 52014PC0366
Language: lt
Date: 2014-06-24
Title: Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo (EGF/2014/000 TA 2014 – techninė parama Komisijos iniciatyva)

|
			
		
		
		52014PC0366
		
			Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo (EGF/2014/000 TA 2014 – techninė parama Komisijos iniciatyva) /* COM/2014/0366 final - 2014/ () */
			
				
		
		
			
			   	AIŠKINAMASIS MEMORANDUMAS
Europos globalizacijos fondo (EGF)
finansinės paramos taisyklės nustatytos 2013 m. gruodžio 17 d.
Europos Parlamento ir Tarybos reglamente (ES) Nr. 1309/2013 dėl Europos
prisitaikymo prie globalizacijos padarinių fondo (2014–2020 m.), kuriuo
panaikinamas Reglamentas (EB) Nr. 1927/2006[1].
PARAIŠKOS SANTRAUKA IR ANALIZĖ
Pagrindiniai duomenys
EGF nuorodos Nr.                                                                                              EGF/2014/000
Europos Komisija                                                                                              techninė
parama
Administracinės išlaidos: biudžetas (EUR)                                                                   330 000
Administracinės išlaidos, proc.
(viršutinė riba 0,5 proc.)                                            0,21 proc.
Vadovaujantis Reglamento (ES)
Nr. 1309/2013 11 straipsnio 1 dalimi, kiekvienais metais techninei
paramai Komisijos iniciatyva gali būti skiriama daugiausia 0,5 proc.
metinės didžiausios EGF sumos.
Finansuotina techninė parama ir
numatomų jos sąnaudų išskaidymas
1.           Parama bus panaudota
Reglamento (ES) Nr. 1309/2013 11 straipsnio 1 ir 4 dalyse ir 12 straipsnio
2, 3 ir 4 dalyse nurodytoms išlaidoms padengti, kaip išsamiai nurodyta toliau.
Reikia pažymėti, kad 2014 m. išlaidos sumažintos iki minimumo,
kadangi lėšos bus pervestos į atitinkamą EGF biudžeto
eilutę tik po to, kai po rinkimų Europos Parlamentas atnaujins savo
posėdžius.
2.           Stebėsena ir
duomenų rinkimas. Komisija rinks duomenis apie gautas, patenkintas ir
atmestas paraiškas, taip pat apie pasiūlytas bei įgyvendintas
priemones. Šie duomenys bus skelbiami interneto svetainėje atnaujintame
statistinių duomenų leidinyje („Statistical Portrait“). Remiantis
pastarųjų metų patirtimi, tai iš esmės galima padaryti
naudojant įprastus Komisijos administracinius išteklius; vis dėlto,
kaip nurodyta Komisijos vidaus audito išvadose, siekiant pagerinti ir
užtikrinti EGF duomenų bazės funkcijas, reikės pasinaudoti
išorės ekspertų paslaugomis. Numatytos šios veiklos sąnaudos – 20 000 EUR.
3.           Informavimas.
Komisijos Užimtumo, socialinių reikalų ir įtraukties
svetainėje įkeltas ir pagal Reglamento (ES) Nr. 1309/2013 12
straipsnio 2 dalį tvarkomas EGF tinklalapis[2]
bus reguliariai atnaujinamas ir plečiamas, o kiekvienas naujas dalykas bus
taip pat verčiamas į visas ES kalbas. Bus parengta informacija apie
naująjį EGF reglamentą ir pateiktos būtinos gairės.
Bus didinamas bendras informuotumas apie EGF ir jo matomumas. EGF ex-post
vertinimo ataskaita bus ne tik skelbiama internete, bet ir išspausdinta
nedideliu tiražu. Su EGF susijusi veikla bus aptariama įvairiuose
Komisijos leidiniuose, taip pat garso ir vaizdo siužetuose, kaip nustatyta
Reglamento (ES) Nr. 1309/2013 11 straipsnio 4 dalyje. Dėl riboto
laiko numatytos šios veiklos sąnaudos 2014 m. bus
20 000 EUR, tikėtina, kad 2015 m. jos gerokai padidės.
4.           Žinių bazės /
taikomųjų programų sąsajos kūrimas. Komisija
tęsia pradėtą darbą, kurio tikslas – sukurti
elektroninę paraiškos formą ir nustatyti standartizuotas EGF
paraiškų teikimo procedūras, kad pagal naująjį
reglamentą jas būtų galima paprasčiau pateikti ir
greičiau išnagrinėti, taip pat kad būtų galima lengviau
parengti įvairiems tikslams skirtas ataskaitas. EGF rengiamasi integruoti
į SFC. Siekiant palengvinti valstybėms narėms tenkančią
administracinę naštą, toliau standartizuojamos galutinės
ataskaitos.
Numatytos šios veiklos sąnaudos –
100 000 EUR.
5.           Administracinė ir
techninė parama. EGF asmenų ryšiams ekspertų grupė,
kurią sudaro po vieną narį iš kiekvienos valstybės
narės, surengs du posėdžius (2014 m. pabaigoje ir 2015 m.
pirmojoje pusėje), kurių numatytos sąnaudos yra
70 000 EUR.
6.           Be to, Komisija organizuos
valstybių narių tinklų veiklą – maždaug tuo pačiu metu
valstybėse narėse ji surengs du seminarus už EGF įgyvendinimą
atsakingoms institucijoms, kuriuose didžiausias dėmesys bus skirtas
naujojo EGF reglamento aiškinimui, visų pirma klausimams dėl galimo
nesimokančio, nedirbančio ir mokymuose nedalyvaujančio jaunimo
(toliau – NEET) įtraukimo į priemones.  Numatytos šios veiklos
sąnaudos – 120 000 EUR.
7.           Vertinimas. 2014 m.
atliktiems vertinimams skirti lėšų nereikės. Viešųjų
pirkimų dėl laikotarpio vidurio vertinimo procedūra bus
pradėta 2015 m., o vertinimą bus siekiama pabaigti iki 2017 m.
birželio 30 d., kaip reikalaujama pagal Reglamento (ES) Nr. 1309/2013 20
straipsnio 1 dalies a punktą.
 Veiksmai || Numatytas veiksmų skaičius || Numatytos vieno veiksmo sąnaudos (EUR) || Iš viso sąnaudų (EUR) 
 Stebėsena ir duomenų rinkimas || Įvairiai || Įvairiai || 20 000 
 Informacinė veikla || Įvairiai || Įvairiai || 20 000 
 Žinių bazės / taikomųjų programų sąsajos kūrimas || Įvairiai || Įvairiai || 100 000 
 Administracinė ir techninė parama. EGF asmenų ryšiams ekspertų grupės posėdžiai || 2 || 35 000 || 70 000 
 Administracinė ir techninė parama. Tinklų kūrimo seminarai dėl EGF priemonių įgyvendinimo || 2 || 60 000 || 120 000 
 Vertinimas || 0 || 0 || 0 
 Bendros numatytos sąnaudos ||   || 330 000 
Finansavimas
8.           EGF skirtas didžiausias
metinis biudžetas – 150 mln. EUR (2011 m. kainomis), kaip
nustatyta 2013 m. gruodžio 2 d. Tarybos reglamento (ES, Euratom)
Nr. 1311/2013, kuriuo nustatoma 2014–2020 m. daugiametė
finansinė programa[3],
12 straipsnyje;
9.           Pagal Reglamento (ES)
Nr. 1309/2013 11 straipsnio 1 dalį kiekvienais metais techninei
paramai Komisijos iniciatyva gali būti skiriama 0,5 proc. šios sumos
(t. y. 750 000 EUR 2011 m. kainomis). Šiuo metu dar nepanaudota
visa 2014 m. suma; techninei paramai kol kas nieko neskirta. 
10.         Siūlomą
sprendimą mobilizuoti EGF lėšas bendrai priims Europos Parlamentas ir
Taryba, kaip nurodyta 2013 m. gruodžio 2 d. Europos Parlamento,
Tarybos ir Komisijos tarpinstitucinio susitarimo dėl biudžetinės
drausmės, bendradarbiavimo biudžeto klausimais ir patikimo finansų
valdymo[4]
13 punkte.
Susiję aktai
11.         Pateikdama pasiūlymą
dėl sprendimo mobilizuoti EGF lėšas, Komisija Europos Parlamentui ir
Tarybai taip pat pateiks pasiūlymą dėl 330 000 EUR
perkėlimo į atitinkamą biudžeto eilutę.
Mokėjimų asignavimų
šaltinis
12.         Asignavimai iš EGF biudžeto
eilutės bus naudojami 330 000 EUR sumai, kurios reikia techninei
paramai suteikti, padengti.
Pasiūlymas
EUROPOS PARLAMENTO IR TARYBOS SPRENDIMAS
dėl Europos prisitaikymo prie
globalizacijos padarinių fondo lėšų mobilizavimo (EGF/2014/000
TA 2014 – techninė parama Komisijos iniciatyva)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo,
atsižvelgdami į 2013 m. gruodžio
17 d. Europos Parlamento ir Tarybos reglamentą (ES)
Nr. 1309/2013 dėl Europos prisitaikymo prie globalizacijos
padarinių fondo (2014–2020 m.), kuriuo panaikinamas Reglamentas (EB) Nr.
1927/2006[5],
ypač į jo 11 straipsnio 2 dalį,
atsižvelgdami į Europos Komisijos
pasiūlymą,
laikydamiesi 2013 m. gruodžio 2 d.
Europos Parlamento, Tarybos ir Komisijos tarpinstitucinio susitarimo dėl
biudžetinės drausmės, bendradarbiavimo biudžeto klausimais ir
patikimo finansų valdymo[6]
13 punkte nustatytos tvarkos,
kadangi:
1)         Europos prisitaikymo prie
globalizacijos padarinių fondas (EGF) įsteigtas teikti paramą
atleistiems iš darbo darbuotojams ir savarankiškai dirbantiems asmenims,
kurių veikla nutrūko dėl su globalizacija susijusių
esminių pasaulio prekybos sistemos struktūrinių
pokyčių, kilusių dėl besitęsiančios
pasaulinės finansų ir ekonomikos krizės, kaip nurodyta
Reglamente (EB) Nr. 546/2009, arba dėl naujos pasaulinės
finansų ir ekonomikos krizės, ir padėti jiems vėl
integruotis į darbo rinką;
2)         EGF didžiausia metinė
suma neviršija 150 mln. EUR (2011 m. kainomis), kaip nustatyta
Tarybos reglamento (ES, Euratom) Nr. 1311/2013, kuriuo nustatoma 2014–2020
m. daugiametė finansinė programa[7],
12 straipsnyje;
3)         pagal Reglamentą (ES)
Nr. 1309/2013 kiekvienais metais techninei paramai Komisijos iniciatyva
gali būti skiriama daugiausia 0,5 proc. metinės didžiausios EGF
sumos. Todėl Komisija siūlo mobilizuoti 330 000 EUR
sumą;
4)         todėl EGF lėšos
turėtų būti mobilizuotos, kad Komisijos iniciatyva
būtų suteikta techninė parama,
PRIĖMĖ ŠĮ
SPRENDIMĄ:
1 straipsnis
2014 finansinių metų Europos
Sąjungos bendrajame biudžete Europos prisitaikymo prie globalizacijos
padarinių fondo (EGF) lėšos mobilizuojamos siekiant skirti
330 000 EUR įsipareigojimų ir mokėjimų
asignavimų sumą.
2 straipsnis
Šis sprendimas skelbiamas Europos
Sąjungos oficialiajame leidinyje.
Priimta Briuselyje
Europos Parlamento vardu                           Tarybos
vardu
Pirmininkas                                                    Pirmininkas
[1]               OL L 347, 2013 12 20, p. 855.
[2]               http://ec.europa.eu/egf

[3]               OL L 347, 2013 12 20, p. 884.
[4]               OL C 373, 2013 12 20, p. 1.
[5]               OL L 347, 2013 12 20, p. 855.
[6]               OL C 373, 2013 12 20, p. 1.
[7]               OL L 347, 2013 12 20, p. 884.